BBIK บวกต่อ 7% รุก “ไซเบอร์ซิเคียวริตี้” โบรกชูหุ้น Growth stock คาดกำไรปี 64-67 โต 64%
BBIK วิ่งต่อ 7% ราคาแตะ 117.50 บ. หลังตั้งบริษัทย่อย “บลูบิค ไททันส์” เดินหน้ารุกตลาด “ไซเบอร์ซิเคียวริตี้” มั่นใจสร้างรายได้เพิ่ม โบรกชูหุ้น Growth stock ประเมินกำไรปี 64-67 โตเฉลี่ยปีละ 64%
BBIK บวกต่อ 7% ราคาแตะ 117.50 บ. เดินหน้ารุก “ไซเบอร์ซิเคียวริตี้” โบรกชูหุ้น Growth stock ลุ้นกำไรปี 64-67 โตเฉลี่ยปีละ 64%
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ล่าสุด ณ เวลา 11:14 น. อยู่ที่ระดับ 117.50 บาท บวก 7.50 บาท หรือ 6.82% สูงสุดที่ระดับ 119.50 บาท ต่ำสุดที่ระดับ 110 บาท ด้วยมูลค่าซื้อขาย 54.50 ล้านบาท

ทั้งนี้บล.กสิกรไทย ระบุในบทวิเคราะห์  ประเมินราคาพื้นฐาน BBIK ที่ 104.35 บาท โดยยังคงมุมมองเชิงบวกต่อแนวโน้มรายได้ปี 65 จากยอด Backlog ที่แข็งแกร่งที่ 447 ล้านบาทในไตรมาส 2/65 คาดว่ากําไรจะเติบโตอย่างแข็งแกร่งในปี 65-67 ด้วย CAGR ที่ 64% และ 2.ได้ Sentiment บวกตามหุ้น Growth และกลุ่ม Tech ต่างประเทศที่กลับมาฟื้นตัว
นอกจากนั้น BBIK ยังเดินหน้าบุกตลาดไซเบอร์ซิเคียวริตี้หลังบอร์ดอนุมัติจัดตั้งบริษัทย่อย บลูบิค ไททันส์ จำกัด เมื่อเดือน ส.ค.ที่ผ่านมา พร้อมผนึกกำลังผู้เชี่ยวชาญด้านไซเบอร์ซิเคียวริตี้ที่มีประสบการณ์มากกว่า 15 ปี จากบริษัทที่ปรึกษาชั้นนำระดับโลก มาร่วมนำทัพให้บริการด้านความมั่นคงปลอดภัยทางไซเบอร์แบบครบวงจร หวังสร้างมาตรฐานดิจิทัล ทรัสต์ (Digital Trust) ให้องค์กรธุรกิจ เพื่อรองรับการทำดิจิทัลทรานส์ฟอร์เมชันที่ต้องทำควบคู่กับการยกระดับความมั่นคงปลอดภัยทางไซเบอร์
โดยนายพชร อารยะการกุล ประธานเจ้าหน้าที่บริหาร BBIK กล่าวว่า ในปัจจุบันอุบัติการณ์ทางไซเบอร์ได้เพิ่มขึ้นอย่างทวีคูณ เนื่องจากเมื่อธุรกิจเข้าสู่โลกดิจิทัลมากขึ้น มีปริมาณข้อมูลในระบบเพิ่มขึ้น จึงดึงดูดผู้ไม่ประสงค์ดีที่ต้องการเข้ามาหาประโยชน์หรือโจมตีทางไซเบอร์ จนเกิดความเสียหายเป็นมูลค่ามหาศาลทั้งทางตรงและทางอ้อม โดยความเสียหายที่สามารถกู้คืนมาได้ยากที่สุด คือ ความเชื่อมั่นทางธุรกิจ (Digital Trust) โดยงบประมาณที่ใช้เพื่อแก้ไขความเสียหายที่เกิดขึ้นนั้นมากกกว่าการป้องกันหลายเท่า จึงจำเป็นต้องใช้ผู้เชี่ยวชาญเข้ามาช่วยสร้างความเชื่อมั่นให้องค์กรและคู่ค้า เพื่อทำให้ธุรกิจมีความมั่นคงปลอดภัยและสามารถเติบโตได้อย่างไม่สะดุด
ทั้งนี้ แนวโน้มการเติบโตของธุรกิจไซเบอร์ซิเคียวริตี้สะท้อนผ่านคาดการณ์ของ Cybersecurity Venture ประเมินว่าค่าใช้จ่ายด้านความมั่นคงปลอดภัยทางไซเบอร์ในช่วงปี 64-68 มีมูลค่ารวมสูงถึง 1.76 ล้านล้านดอลลาร์สหรัฐ หรือเพิ่มขึ้นโดยเฉลี่ยปีละ 15% บริษัทจึงมองเห็นโอกาสในการชิงส่วนแบ่งการตลาดในธุรกิจไซเบอร์ซิเคียวริตี้ซึ่งมีศักยภาพในการเติบโตสูง